ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 67/98

της 4ης Ιουλίου 1998

για τροποποίηση του παραρτήματος VI (κοινωνική ασφάλιση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, που στο εξής αναφέρεται ως "συμφωνία", και ιδίως το άρθρο 98,

Εκτιμώντας:

ότι το παράρτημα VI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 24/98, της 27ης Μαρτίου 1998(1)·

ότι ο κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997, για την τροποποίηση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) αριθ. 574/72 που καθορίζει τον τρόπο εφαρμογής του κανονισμού (ΕΟΚ) αριθ. 1408/71(2) πρέπει να ενσωματωθεί στη συμφωνία·

ότι οι διάφορες προσαρμογές του κανονισμού (ΕΟΚ) αριθ. 574/72 του Συμβουλίου πρέπει να ενημερωθούν,

ΑΠΟΦΑΣΙΖΕΙ:

Άρθρο 1

Στο σημείο 1 [κανονισμός (ΕΟΚ) αριθ. 1408/71 του Συμβουλίου], του παραρτήματος VI της συμφωνίας, θα πρέπει να προστεθούν τα εξής πριν από τις προσαρμογές: "και που στη συνέχεια τροποποιήθηκε από:

- 397 R 1290: κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997 (ΕΕ L 176 της 4.7.1997, σ. 1)."

Άρθρο 2

Το σημείο 2 [κανονισμός (ΕΟΚ) αριθ. 574/72 του Συμβουλίου] του παραρτήματος VI της συμφωνίας θα τροποποιηθεί ως εξής:

1. Προστίθενται τα ακόλουθα πριν τις προσαρμογές: "και που στη συνέχεια τροποποιήθηκε από:

- 397 R 1290: κανονισμός (ΕΚ) αριθ. 1290/97 του Συμβουλίου, της 27ης Ιουνίου 1997 (ΕΕ L 176 της 4.7.1997, σ. 1)."

2. Το κείμενο της προσαρμογής ζ), τίτλος "153. ΝΟΡΒΗΓΙΑ-ΗΝΩΜΕΝΟ ΒΑΣΙΛΕΙΟ", αντικαθίσταται από τα εξής: "Η ανταλλαγή επιστολών της 20ής Μαρτίου 1997 και της 3ης Απριλίου 1997 σχετικά με τα άρθρα 36 παράγραφος 3 και 63 παράγραφος 3 του κανονισμού (επιστροφή ή παραίτηση από την απαίτηση επιστροφής του κόστους των παροχών σε είδος), και το άρθρο 105 του κανονισμού εφαρμογής (παραίτηση απόδοσης των εξόδων που προκύπτουν από τον ειδικό έλεγχο και από τις ιατρικές εξετάσεις)."

3. Το κείμενο της προσαρμογής μ), τίτλος "Ο. ΙΣΛΑΝΔΙΑ", αντικαθίσταται από το ακόλουθο: "1. Για την εφαρμογή των άρθρων 13 παράγραφος 2 στοιχείο δ), 14 παράγραφος 1 στοιχείο α), 14 παράγραφος 2 στοιχείο β), 14α παράγραφος 1 στοιχείο α), 14α παράγραφος 2, 14α παράγραφος 4, 14β παράγραφος 1, 14β παράγραφος 2, 14β παράγραφος 4 και 14γ στοιχείο α), του κανονισμού και των άρθρων 11, 11α, 12α παράγραφος 2 στοιχείο 1, 12α παράγραφος 5 στοιχείο γ) και 12α παράγραφος 7 στοιχείο α) του κανονισμού εφαρμογής:

AlÞjóðadeild Tryggingastofnunar ríkisins (Διεθνές τμήμα του Κρατικού Ινστιτούτο Κοινωνικής Ασφάλισης), Reykjavik.

2. Για την εφαρμογή του άρθρου 17 του κανονισμού:

Heilbrigðis- og tryggingamálaráðuneytið (Υπουργείο Υγείας και Κοινωνικής Ασφάλισης) Reykjavik.

3. Για την εφαρμογή των κεφαλαίων 1, 2, 3, 4, 5 και 8 του τίτλου III του κανονισμού και των διατάξεων που σχετίζονται με τις διατάξεις του κανονισμού εφαρμογής:

Tryggingastofnun ríkisins (Κρατικό Ινστιτούτο Κοινωνικής Ασφάλισης) Reykjavik.

4. Για την εφαρμογή του κεφαλαίου 6 του τίτλου ΙΙΙ του κανονισμού και των διατάξεων που σχετίζονται με τις διατάξεις του κανονισμού εφαρμογής:

Atvinnuleysistryggingasjoður, vinnumálaskrifstofan (Ίδρυμα Ασφάλισης Ανέργων) Reykjavik.

5. Για την εφαρμογή του κεφαλαίου 7 του τίτλου ΙΙΙ του κανονισμού και των διατάξεων που σχετίζονται με τις διατάξεις του κανονισμού εφαρμογής:

Ríkisskattstjóri (Διεύθυνση εσωτερικών εσόδων) Reykjavik."

Άρθρο 3

Τα κείμενα του κανονισμού (ΕΚ) αριθ. 1290/97 του Συμβουλίου στην ισλανδική και νορβηγική γλώσσα, που επισυνάπτονται στις αντίστοιχες γλωσσικές διατυπώσεις της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει την 5η Ιουλίου 1998, υπό τον όρο ότι έχουν πραγματοποιηθεί όλες οι ανακοινώσεις, βάσει του άρθρου 103 παράγραφος 1 της συμφωνίας, προς τη Μεικτή Επιτροπή του ΕΟΧ.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Ιουλίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 310 της 19.11.1998, σ. 4.

(2) ΕΕ L 176 της 4.7.1997, σ. 1.